Pyetjet dhe përgjigjet në letërsi shqiptare 


1. Cili është dokumenti i parë i shkruar në shqip? 



Formula e pagëzimit 


Dokumenti më i hershëm i shqipes së shkruar është 66 Formula e 
pagëzimit” e vitit 1462. Formula është gjetur në bibliotekën Laurentiana të 
Milanos nga albanologu rumun Nikolla Jorgo në vitin 1915. 

Ndërsa dy dokumentet tjera nuk kanë të bëjnë me shqipen. Ilustrojnë vetëm 
pyetjen tonë. 

Vastgdtalagen është njëri prej dorëshkrimeve më të hershme në suedisht i 
shkruar në vitin 1225 dhe ka të bëj me ligjet rajonale suedeze. 

Hieroglifet - ishin shkronja në forma vizatimore që përdorëshin në Egjiptin e 
lashtë 3000 vjet para Krishtit 


2. Si quhet libri i parë i shkruar në shqip? 



Libri i parë i shkruar shqip quhet “Meshari”. E shkroi Gjon Buzuku në 
vitin 1555. Ekzemplari i vetëm i Mesharit u gjet nga ipeshkvi i Shkupit 
imzot Gjon Nikollë Kazazi në vitin 1740 me rastin e një vizite që i bëri 
bibliotekës së Kongregacionit në Romë. Origjinali ruhet në Vatikan kurse tri 
kopje të filmuara nga Justin Rrota në vitin 1929 janë sjellë në Bibliotekën 
Kombëtare në Tiranë. Mesharin e kanë studiuar shumë gjuhëtarë. Në vitin 
1968 Eqrem Çabej ka bërë një studim voluminoz dhe më shumë rëndësi. 


Meshari - libri më i vjetër shqip 


3. 


Ku dhe kur u mbajt Kongresi i Alfabetit? 



Ndërtesa ku u mbajt 
Kongresi i Manastirit 


Kongresi i Alfabetit të gjuhës shqipe u mbajt më 14 - 22 nëntor 1908 në 
Manastir. Morën pjesë 150 delegatë nga qytete të ndryshme dhe nga klube e 
shoqëri patriotike brenda e jashtë vendit. Në mesin e delegatëve ishin edhe: 
Luigj Gurakuqi, Mithat Frashëri, Gjergj Fishta, Gjergj Qiriazi etj. Në këtë 
Kongres u vendos që shqipja jonë të përdor alfabetin latin. Kryetar i 
Kongresit u zgjodh Gjergj Fishta kurse sekretare u zgjodh Parashqevi 
Qiriazi. Në Manastir filloi punën edhe shtypshkronja që pati rëndësi të 
veçantë për botimin e librave shkollor. Në këtë qytet u formua edhe Klubi i 
Manastirit që tuboi shumë intelektualë e patriotë shqiptarë. 


4. Si quhet autori i Abetares së parë në gjuhën shqipe? 



Naum Veqilharxhi 


Autor i parë i Abetares në shqip ishte Naum Veqilharxhi. Veqilharxhi 
u lind në vitin 1767 në një fshat afër qytetit të njohur të Voskopojes. Ishte 
ideologu i parë i Rilindjes sonë, një mendimtar e iluminist i njohur. Si 
veprimtar i shkollës shqipe thoshte se vetëm mësimi i shqipes dhe ngritja e 
kulturës mund ta qonin atdheun në mesin e vendeve të qytetëruara . 




















5. Cili shkrimtar dhe me cilën vepër konsiderohet nismëtar i Romantizmit në 
letërsinë shqiptare? 



Jeronim De Rada 


Nismëtar i Romantizmit në letërsinë tonë konsiderohet Jeronim De 
Rada me veprën e tij romantike 66 Këngët e Milosaos”. U lind në vitin 
1814. Studioj letërsi antike e moderne në Itali. Ishte i ndikuar nga idetë e 
Revolucionit Francez. Shkroi veprat: “Këngët e Milosaos”, “Serafma 
Topia”, “Parimete e estetikës”, “Lashtësia e kombit shqiptar”, “Rapsodi të 
një poeme arbreshe”, “Skënderbeu i pafat” etj. Vdiq në vitin 1903 në 
moshë nëntëdhjetëvjeçare, në një dhomë të shkretë, pa dritë, pa bukë, pa 
zjarr duke lënë pas pikëllimin e gjithanshëm të arbëreshëve. 


6. Si quhet albanologu i sotëm suedez që shkroi veprën “Mera hjaltemod an vete”? 


Ky albanolog quhet Ullmar Qvick. Flet për lakmi shqipen, 
është njohës i thellë i historisë e letërsisë sonë, veprimtar i 
shkollës shqipe në Suedi dhe përkrahës i hershëm i çështjes 
shqiptare. Ka shkruar disa herë për lidhjet letrare-kulturore 
shqipatro-suedeze. 

Ullmar Qvick 



7. Cili shkrimtar suedez është i përkthyer në gjuhën shqipe? 



Astrid Lindgren 


Në gjuhën shqipe është përkthyer shkrimtarja suedeze e 
njohur në gjithë botën Astrid Lindgren. Vepra e përkthyer 
shqip quhet “Pipi çorapegjata”. Kjo shkrimtare suedeze është 
përkthyer në mbi 60 gjuhë të botës. 


8. Kush është autor i këtyre veprave: “Dr. Gjilpëra”, “Shqipëria kopsht shkëmbor i 
Europës juglindore”, “Katër përralla nga Zullulandi”dhe “Albania” ? 



FaikKonica (1875-1942) 


Autor i këtyre veprave është Faik Konica“. Konica u lind 
në vitin 1875 në Konicë. Nga romani i pa përfunduar i Konicës 
“Dr. Gjilpëra” mësojmë për të parën herë për Universitetin e 
famshëm të Uppsales, për suedezët dhe për peizazhet e bukura 
të këtij qyteti. Konica e viziton personalisht Uppsalen. Ishte 
personaliteti më i dijshëm i botës shqiptare. Apolineri e quante 
“Enciklopedi që ecën”. Botoi revistën “Albania” “Katër 
përralla nga Zullulandi” dhe la dorëshkrim veprën “Shqipëria 
kopsht shkëmbor i Europës juglindore”. Vdiq në Amerikë në 
vitin 1942. 















9. Cili prej vëllezërve Frashëri konsiderohet Bilbil i gjuhës shqipe? 



Bilbil i gjuhës shqipe është quajtur më të drejtë Naim Frashëri. 

U lind në Frashër në vitin 1846. Ishte poet i madh - ikonë e poezisë 
shqipe. Naimi ishte inteligjent, i edukuar dhe shkollur që fliste perfekt: 
shqip, anglisht, frëngjisht, turqisht, persisht, greqisht, dhe arabisht. 
Përktheu fabulat e La Fontenit në shqip dhe shkroi veprat: “Histori e 
Skënderbeut”, ”Lulet e verës”, “Qerbelaja”, “Bagëti e bujqësi” e shumë 
vepra tjera shkollore. Vdiq në Stamboll në vitin 1900. Ishte aq i dashur 
sa që dikur në çdo dytën familje shqiptare kishte një fëmijë të pagëzuar 
me emrin Naim në shenjë respekti për këtë Bilbil të gjuhës sonë. 


10. Në suedisht janë përkthyer deri më tash njëmbëdhjetë vepra të Ismail Kadaresë. Si 
quhen këto vepra të Kadaresë në gjuhën shqipe? 

“Den doda armens general ” 1973 (Gjenerali i ushtrisë së vdekur) 
“Kronika i sten” 1975 ( Kronikë në gurë ) 

“Drommarnas palats” 1992 ( Pallati i ëndrrave ) 

“Grymma april” 2007 ( Prilli i thyer) 


11. Gjej shkrimtarët që kanë shkruar kryesisht letërsi për fëmijë? 


Letërsi për fëmijë kanë shkruar këta shkrimtarë: 

Rexhep Hoxha dhe Astrid Lindgren 



12. Kush është autori i kësaj vjershe të bukur për gjuhën shqipe? 

Përmbi za që lshon bylbyli, 
gjuha shqipe m'shungullon, 
përmi er v që jep zymbyli, 
pa da zemrën ma ngushllon. 


Geg" e tosk', malsi jallia 
janë një komb m'u da s'duron; 
fund e maj' nji a Shqipnia 
një gjuh v Cgjith' na bashkon. 


Autor i kësaj vjershe të bukur për gjuhën shqipe është Ndre 
Mjeda. U lind në vitin 1866 në Shkodër. U shkollua në Spanjë, 
Itali, Poloni e Kroaci kryesisht për fe. Por, Mjeda mbeti Poet i 
madh - poet që shkroi pak por aq bukur sa nuk bën më mirë. Veprat 
e tij janë: “Juvenilia”, “Liria”, “Lisus”, “Scodra” si dhe dy 
poemthat e bukur “Vaji i bylbylit dhe “I tretuni”. 



Ndre Mjeda 



















13. Libri i parë i Ismail Kadaresë me poezi (e shkruan kur ishte gjimnazist) quhet? 


Libri i parë me poezi i Ismail Kadaresë quhet “Frymëzime 
djaloshare” dhe është shkruar në kohën kur autori ishte në shkollë të 
mesme. Kadare është mjaftë i fuqishëm edhe si poet por në gjirin e madh 
të letërsisë botërore njihet kryesisht si njëri nga prozatorët më të famshëm 
të fundshekullit XX . 


14. Kush është autor i gjithë këtyre romaneve e poezive aq të bukura për fëmijë? 

Romane: “Bardhi e Mirushja” poezi: “Zogu i Lasgushit” 

“Lepuri me pesë këmbë” “Deti u bëftë kos” 



Rifat Kukaj 


Autor i gjithë këtyre veprave të bukura është Rifat Kukaj. U 

lind më 1933 në Drenicë. U shkollua në Prishtinë. Është një nga 
shkrimtarët më të mirë për fëmijë. Për punën e tij të frytshme është 
shpërblyer më shumë tituj, si bie fjala: 

“Ismail Qemal Vlora” në Shqipëri, “Oton Zhupancic” në Slloveni, 
“Ivan Goran Kovaciq “ në Kroaci, “Neven” në Serbi, “Zmaj” në 
Vojvodinë, “Shpërblimi i dhjetorit” në Kosovë. Vdiq në Prishtinë 
më 2005. 


15 . Kush është autor i këtyre veprave: 

“Album”, “Historia e Skënderbeut”, “Autobiografia”, “Izraelit e Filistin”, 
“Betoveni dhe Revolucioni francez”. 



Fan Noli 
1882 - 1965 


Autor i këtyre veprave është Fan Noli. U lind më 1882. Ishte 
shkrimtar, përkthyes, diplomat dhe kryepeshkop. Noli është një 
figurë tjetër poliedrike shqiptare. Përveç veprave origjinale ai 
përktheu në shqip edhe Shekspirin, Servantesin , Omar Khajamin 
etj. Ishte edhe Kryetar i Qeverisë së parë Demokratike në Shqipëri. 
Drejtoi gazetën “Vatra” dhe formoi të parën kishë autoqefale 
shqiptare (të pavarur) në Amerikë. Ishte poliglot. Në një 
konferencë për shtyp në kohën kur ishte kryeministër la pa gojë të 
pesëmbëdhjetë gazetarët e pranishëm me aftësinë e tij për tu 
përgjigjur në gjuhët respektive të secilit. 


16. Cila fjali është tekst i Formulës së pagëzimit? 

Teksti i “Formulës së pagëzimit” është ky: 

“ Unë të pagëzojë në emër të Atit, të Birit e të Shpirtit Shenjtë”. 

Këtë fjali të nënvizuar me të kuqe mund ta shihni edhe ju në 
faksimilen përbri. Në kohën kur u shkrua kjo formulë populli ynë 
luftonte kundër sulltanëve të Turqisë dhe më që ishte kohë lufte 
kryeipeshkvi Pal Engjëlli jep urdhër që familjarët shqiptarë t'i 
pagëzojnë fëmijët e porsalindur në shtëpitë e tyre. 















17. Në vitin 1933 botohet Kanuni i Lekë Dukagjinit - Kush ishte autori i këtij botimi? 



Lekë Dukagjini Shtjefen Gjeçovi 


Kanuni i Lekë Dukagjinit është botuar nga shkrimtari e 
patrioti i madh Shtjefen Gjeçovi në vitin 1933. Kanuni i 
Lekës është monumenti më rëndësishëm i kulturës shqiptare 
në përgjithësi. Libri përmbledh kodet, normat e pashkruara të 
së drejtës zakonore që kanë mbretëruar mbi gjashtëqind vjet 
duke luajtur rol vendimtar në jetën e popullit tonë. Gjeçovi 
ishte shkrimtar, etnograf, arkeolog dhe prift i nderuar. Botoi 
këto vepra: “Agimi i Gjytetnisë-1910 dhe “ Kanuni Lekë 
Dukagjinit ”-1933. E vranë në pritë policët serb, pasi që ju 
kundërvu haptas politikës shtypëse të Serbisë më 13 tetor 
1929 teksa po kthehej nga Prizreni për në kishën Zymit ku 
punonte si famullitar dhe mësues i shqipes. 


18.Sa mendoni se është e hershme letërsia jonë për fëmijë? Kur ka filluar ajo? 



Kostandin Kristoforidhi 


Vjersha më e hershme e shkruar për fëmijë në letërsinë tonë është 
ajo e Kostandin Kristoforidhit me titull “Ylli i vogël lart në qiell”. 
Ky vit e kjo vjershë konsiderohet si fillim i hershëm i letërsisë 
sonë për fëmijë. Kjo vjershë u botua në Abetaren e Kristoforidhit në 
vitin 1872. Kristoforidhi bëri shumë për fëmijët dhe shkollën shqipe. 
Të mësojmë vjershën e tij: 

Ylli i vogël lart në qiell, 
duket porsi zjarr në pyll. 

Sipëri dheut lart qëndron 
Xixa, xixa xixëllon. 


19. Gjatë luftës në Kosovë më 1999 u vranë nga forcat serbe dy shkrimtarë të dashur për 
fëmijë. U vranë pse ishin shkrimtarë dhe shqiptarë pse shkruanin për lulet, fëmijët dhe 
lirinë. Ata i vranë duke besuar se ne do ti harrojmë. Por, ne do ti kujtojmë e do ti duam 
përgjithmonë. Cilët ishin ata? 



Forcat serbe gjatë luftës në Kosovë masakruan edhe dy 
shkrimtarë të njohur për fëmijë. Në Mitrovicë vranë në 
shtëpinë e tij shkrimtarin e profesorin e nderuar Latif Berisha 
kurse në Drenicë masakruan Ymer Elshanin së bashku më 
shumë fëmijë, gra e burra. 

Latif Berisha ishte profesor i njohur i Letërsisë së Rilindje në 
Fakultetin Filologjik në Prishtinë dhe autor i librit me vjersha 
të bukura për femijë “Tufa”. Ymer Elshni ishte një nga autorët 
më të njohur në letërsinë e sotme për fëmijë. 

















20. Cili prej këtyre shkrimtarëve shqiptarë konsiderohet Baba i gjuhës shqipe? 



Përmendorja e Kristoforidhit 
në Elbasan 


Baba i gjuhës shqipe konsiderohet Kostandin Kristoforidhi. 

Gjithë jetën e vet Kristoforidhi ia kushtoi shkollës dhe gjuhës shqipe. 
Për shkollën shqipe shkroi abetaren e shumë libra tjera dhe punoi me 
zell gjithë jetën si mësues. Për shqipen bëri gramatikën e saj në dy 
dialekte dhe tuboi për pesëdhjetë vjet aq shumë fjalë sa arriti të botoi 
edhe Fjalorin. Pra , vepra jetësore e tij është Fjalori i gjuhës shqipe. 
Do përmendur edhe ndihmën që Kristoforidhi i dha albanologut të 
madh Han për mësimin e shqipes dhe hartimin e fjalorit gjermanisht- 
shqip. Ka shkruar edhe një prozë të bukur me titull “Gjahu i 
malësorëve” në vitin 1902. 


21. Brenda viteve 1508 - 1510 u botua për herë të parë në Romë në latinisht vepra 
“Historia e Skënderbeut”. Kush e shkroi “Historinë e Skënderbeut ? 



Ballina e Historisë Marin Barleti 
së Skënderbeut 


Marin Barleti është kronisti dhe historiani i parë që shkroi për 
jetën e luftërat e Skënderbeut. Barleti ishte shkodran dhe fare i ri 
kishte luftuar personalisht për mbrojtjen Shkodrës nga turqit. Kur 
ra Shkodra në Rrethimin e Dytë më 1478, Barleti u shpërngul në 
Itali. Atje studioi histori, letërsi klasike dhe gjuhë latine. Vepra që i 
solli famë është “Historia e Skënderbeut”e cila u botua në Romë 
dhe më vonë njohu 21ribotime.Brenda një kohe të shkurtër është 
përkthyer në italisht, gjermanisht, portugalisht, polonisht, 
spanjisht, frëngjisht dhe anglisht. 

Vepra e Barletit u bë literatura më e dashur e kohës për lexuesit 
evropianë dhe vepra prej se cilës një kontinent i terë mësoi për 
Skënderbeun dhe sakrificën e popullit tonë. 

Barleti shkroi edhe “Rrethimin e Shkodrës” të cilën e botoi në 
Venedik në vitin 1504. 


22. Para Luftës së Dytë Botërore kishim një shkrimtar shqiptar të propozuar për çmimin 
Nobel në letërsi. Për cilin shkrimtar është fjala? 


Gjergj Fishta 
1871 - 1940 



Fishta është poet gjenial, epiku më i madh i letërsisë sonë, Homeri 
i shqiptarëve që para Luftës së Dytë është propozuar për Nobel. 

Fatkeqësisht, ky shkrimtar i madh për pesëdhjetë vjet është ndaluar, 
është sharë, është denigruar. Por fatmirësisht, veprat i kanë shpëtuar 
dhe populli ynë fshehtas e ka lexuar, e ka mësuar përmendsh, e ka 
përhapur gojarisht. Vepra më e njohur e Fishtës është “Lahuta e 
malësisë” për të cilën punoi 40 vjet dhe e botoi më 1937. Vepra të 
njohura të Fishtës janë edhe: “Mrizi i zanave”, “Gomari i Babatasit”, 
“Anzat e Parnasit”etj. Fishta u zgjodh Kryetar i Kongresit të 
Manastirit, punoi si mësues i shqipes dhe botoi revistat “Hylli i dritës” 
dhe “Posta e Shqypnisë”. Më 1931 Greqia i jep dekoratën “Foenix, 
kurse në vitin 1939 Italia e bën anëtar të Akademisë së saj. 

















23. Kritika letrare studion veprën letrare kurse kritikët më të njohur në letërsinë shqiptare 
janë: ? _ 


Kritika letrare shqiptare është edhe e pasur edhe e hershme në 
letërsinë tonë. Bie fjala në Letërsinë e Bejtexhinjve kemi të zhvilluar 
llojin e polemikës letrare, në Letërsinë e Rilindjes kemi kritikë të 
mirëfilltë kurse pas Luftës së Dytë kritika letrare ngritët në nivelin e 
disiplinës shkencore që studion veprën letrare. Sot, kritikët letrar më 
të njohur janë: Rexhep Qosja, Razi Brahimi, Ali Aliu, Adriatik 
Kallulli, Hasan Mekuli, Ibrahim Rugova, Klara Kodra, Dhimitër 
Shuteriqi, Xhemajl Mustafa, Diana Çuli e shumë të tjerë. 


24. Kur përmendim këta emra: Gustav Majer, Erik Hans Thunman, Johan Georg fon Hani, 
Holger Petersen, Norbert Jokli, Ullmar Qvick, Robert Elsie etj atëherë flasim për: 


Albanologët e nderuar që bënë aq shumë për kulturën shqiptare. 

Gustav Majeri (gjerman)botoi të parin ”Fjalor etimologjik të shqipes”; 
Thunman (suedez) konstaton: “shqipja është pasardhëse ilirishtes”; 
Hani (gjerman) zbuloi fjalorin e Todhrit dhe bëri studime të shumta 
për shqipen prandaj më të drejtë quhet edhe baba i Albanologjisë; 
Peterseni (danez) studioi natyrën e brendshme të shqipes, botoi 10 
përralla, 12 këngë, 18 gjëegjëza dhe 18 besime popullore; 

Norbert Jokli (gjerman me origjinë çifute) studioi etimologjinë dhe 
fjalëformimin e shqipes; 

Ullmar Qvick (suedez) shkroi një vepër për shqiptarët kurse 
Robert Elsie (kanadez) është sot njëri nga njohësit më të mirë të gjuhës 
e letërsisë sonë dhe një nga përkthyesit më të mirë të saj në anglisht e 
gjermanisht. 


25. Lexojmë një këngë për fëmijë. Fjalët që përputhen, pëlqehen bukur njëra me tjetrën në 
fund të vargjeve quhen? 


Mor' bubrrec, mor v bubrrec, 
Ti gjith ditën ec e ec; 

Mbledh e mbledh e grumbullon 
Pa me thuaj pse punon 


Kur fjalët përputhën në fund të 
vargjeve atëherë kem të bëjmë me 
Rimën si një element të rëndësishëm 
të vjershërimit. 


26. Cila gazetë konsiderohet e para në historinë e gazetarisë shqiptare? 




Gazeta e parë në historinë e gazetarisë sonë besohet të jetë “Shqiptari i Italisë “ e De 
Radës e cila doli në vitin 1860. Në këtë shekull ishte Rilindja Kombëtare shqiptare që 
bënte të qarta kërkesat kryesisht çlirimtare të saj para publikut vendor e ndërkombëtar. 

De Rada botoi edhe revistën e parë me titull “Flamuri i Arbrit” (1883-1887). 



27. Cilat gazeta botohen sot në Kosovë? Përmend së paku katër tituj. 



Në Kosovë sot botohen shumë gazeta. Ja disa prej tyre: 

Kosova sot, 

Bota sot, 

Zëri, 

Epoka e re, 

Lajm, 

Exprsee, 

Infopres etj. 

























28. Çka nënkupton njeriu ynë kur përdorë fjalën e urtë “Muri luan, burri s'luan “? 


Kur themi këtë fjalë atëherë mendojmë në Besën. 

Fjalët e urta kanë fuqi të madhe shprehëse. Janë pasuri e seciles 
gjuhë. 


29. “Fjalori latinisht-shqip” është vepra e parë në leksikografinë shqiptare të cilën e botoi: 


Veprën e parë leksikografike, fjalorin Latinisht - shqipe, e botoi 
Frang Bardhi në vitin 1635. Leksikologjia studion fjalorët dhe 
leksikografi i parë shqiptar është Frang Bardhi. Bardhi është autori i 
tretë i rëndësishëm i letërsisë së vjetër shqiptare. Fjalorin e botoi në 
Romë. Në këtë fjalor Bardhi përfshiu edhe disa 113 proverba shqipe. 
Frang Bardhi ishte edhe një nga të parët folklorist e etnograf shqiptar. 



Frang Bardh 


30. Kush mblodhi në Kosovë anekdota popullore, folklor e etnologji shqiptare? 



Anton Çetta 


Në Kosovë ka mbledh anekdota popullore, ka sistemuar 
folklor e etnografi shqiptare profesor Anton Çetta. Në vitet 
90 -të nis me disa bashkëpunëtorë Lëvizjen gjithëkombëtare, 
historike për faljen e gjaqeve dhe pajtimeve në Kosovë. Në 
historinë tonë më te re kjo Lëvizje e profesor Çettës për të 
bashkuar shqiptarët në atë kohë kur Serbia bëhej gati për Fna 
zhdukur nuk do të harrohet kurrë për shumë arsye. Anton Çetta 
drejtoi për shumë vite Sektorin e Folklorit në Institutin 
Albanologjik të Prishtinës. Ai u bë njohës i thellë dhe studiues i 
spikatur i kulturës popullore, dokeve, riteve, miteve shqiptare e 
më gjerë. Kishte mbaruar Liceun e Korçës dhe kishte studiuar 
Romanistikë në Beograd. Vdiq në Prishtinë në vitin 1995. 


31. Sot, shkolla shqipe funksionon mirë edhe jashtë atdheut. Dëshmi e gjallë është edhe ky 
kuiz i sotëm këtu në Suedi. Por, pesëqind vjet më parë ishte Marin Beçikemi që hapi 
shkollën e parë jashtë atdheut. Në cilin qytet të Italisë u hap kjo shkollë? 



Mes viteve 1500 - 1504 shkodrani Marin Beçikemi hapi të 
parën shkollë shqipe në Venedik të Italisë. Mësues të parë 
ishin Beçikemi dhe Marin Barleti. Objekti i shkollës u ngritë 
me ndihmën e mërgimtarëve shqiptarë që jetonin në këtë qytet. 
Fasada e jashtme e këtij objekti paraqet pamje nga lufta e 
popullit tonë për liri dhe për habi, si e tillë ruhet edhe sot. 


Pamje nga Venediku 














32. Voskopoja dikur ishte qendër e rëndësishme kulturore jo vetëm për shqiptarët. Kishte 
shkollën e vet të quajtur “Akademia e Re” si dhe shtypshkronjën. Në cilin shekull 
Voskopoja ishte qendër e famshme e arsimimit dhe e kulturës shqiptare? 



Pamje nga Voskopoja 


Ne shekullin e XVlll qendër shumë e rëndësishme arsimore 
e kulturore në jugun e Europës ishte Voskopoja. Vosjkopoja 
shtrihet 13 km në perëndim të Korçës. Kishte shtypshkronjën e 
vet që ishte e para në Ballkan dhe Bibliotekën e njohur. Në 
vitin 1720 u themelua shkolla e mesme e quajtur “Akademia e 
Re” në të cilën jepnin mësim Teodor Kavaljoti, Anonimi i 
Elbasanit, Dhaskal Todri etj. Voskopoja ishte edhe qendër e 
artit pamor. Aty pikturuan Kostantin e Athanas Zografi, 
Thedhor Sino veprat e të cilit janë gjetur edhe në Hungari, 
Slloveni, Serbi, Austri etj. Në Voskopojë u përkthyen në shqip 
Ezopi dhe shumë libra fetare. 


33. Si quhet romani i fundit i Kadaresë i përkthyer ne suedisht në prill të vitit 2007? 


Vepra e fundit e Ismail Kadaresë përkthyer në suedisht 

titullohet “Grymma april”. Vepra është përkthyer nga 
frëngjishtja në suedisht ndërsa romani në shqip titullohet 
“Prilli i thyer”. Edhe kjo vepër është botuar nga shtëpia 
botuese me famë në Suedi Albert Bonniers Forlag dhe vepra 
është mirëpritur e shoqëruar me kritika të shumta afirmative. 


34. Tekstin e hymnit tonë kombëtar e shkroi ? 


Tekstin e hymnit tonë kombëtar e shkroi Asdreni. 

Asdreni shkroi edhe këto vepra: 

Rreze dielli (1904) 

Ëndrra e lotë (1912) 

Psalme murgu (1930) 

Kambana e Krujës (1937) 


35. Si quhet drama e parë e shkruar në gjuhën shqipe? 


„Emira“ e Anton Santorit është drama e parë e shkruar 
në gjuhën shqipe. 


36. Librin me vjersha “Baba Tomori” dhe komedinë e bukur “14 vjeç dhëndër” e shkroi? 




Ballina e romanit 
”Prilli i thyer” në suedisht 



Veprat “Baba Tomori” dhe komedinë “Katërmbdhjetë 
vjeç dhëndër” i ka shkruar Çajupi. 


Andon Zako Çajupi 
























37. Në lëtërsinë tonë një shkrimtar i madh quhet Poet i mjerimit. Po, kush është ky poet i 
dashur që me art luftoi mjerimin shoqëror të kohës së tij? 


Ky poet i madh është Migjeni. 

Migjeni u lind në Shkodër në vitin 1911. Ka shkruar veprën e 
njohur “Vargjet e lira” në vitin 1936. 

Vdiq në Itali në vitin 1938, ende pa i mbushur 28 vjet. 

Eshtë shkrimtar shumë i dashur nga lexuesit shqiptarë. 


38. Vjershat e bukura “Vdekja e Nositit” dhe “Poradeci” i shkroi liriku më i madh i 
shekullit XX. Kush është ky shkrimtar? 


Shtatorja e 
Lasgush Poradecit 



Ky shkrimtar i madh i letërsisë shqiptare (liriku më i 
madh i shekullit XX ) është Lasgush Poradeci. 

Lasgushi ka shkruar këto vepra: 

“Vallja e Yjve” - lirikë 1933 
“Ylli i zemrës” - lirikë 1937 
“Ekskursion teologjik i Sokratit” 

“Mbi ta” 

“Kamadeva” 

U lind në vitin 1899 dhe vdiq më 12 nëntor të vitit 1987. 



Migjeni 


39. Në Spanjë luftoi fashizmin, në letërsinë tonë botoi poezi, tregime, romane dhe 
përktheu bukur nga gjuhët tjera në shqip. Lexuesit shqiptarë e kujtojnë me respekt 
sidomos për romanin “Hasta la vista”. Fjala është për...? 


Fjala është për romancierin e njohur shqiptar 
Petro Marko. 

Petro Marko ka shkruar këto vepra: 

“Hasta la vista” 1958, “Qyteti i fimdit” 1960, “Një 
emër në katër rrugë”, “Ara në mal”, “Nata e Ustikës”, 
“Shpella e piratëve”, “Horizont” etj. 

Petro Marko 



40. U doktorua për ekonomi në vitin 1934 por që në fillim u bë shumë i njohur si 
shkrimtar. Në historinë e letërsisë sonë nis i pari fillet e prozës moderne shqiptare. 
Shkroi “Poemin kosovar”, “Sulm e lotë”, “Tregime të moçme shqiptare” etj. Si quhet 
ky shkrimtar? 



Ky shkrimtar quhet Mitrush Kuteli. 

Kuteli shkroi shumë vepra. Ja disa prej tyre: 

”Net shqiptare”, ”Pylli i gështenjave”, Ago Jakupi e 
rrëfime tjera”, “Sulm e lotë”, “Shënime letrare”, 
“Baltë e tokë”, “Në një cep të Ilirisë së 
poshtme”, “Tregime te moçme shqiptare” etj. 


Mitrush Kuteli 




















41. Romani “Lumi i vdekur” ka për subjekt dashurinë mes Adilit kosovar e Vitës 

myzeqare. Kush e shkroi “Lumin e vdekur”- romanin me përmbajtje gjithëshqiptare 
dhe stil të përkryer? 

Këtë roman të bukur të letërsisë sonë e ka shkruar 
Jakov Xoxa. 

Xoxa ka shkruar edhe këto vepra: 

“Lulja e kripës” dhe 
“Juga e bardhë” 

Jakov Xoxa është një nga stilistët më të mëdhenj të prozës 
shqipe. 



Jakov Xoxa 


42. Kush ka shkruar këto vepra: “Njeriu me top”, “Komisari Memo” Shkëlqimi dhe rënia 
e shokut Zylo” etj,? 


Këto vepra i shkroi Dritëro Agolli. 

Lexuesit i lexojnë më dëshirë vjershat e tij, këngëtarët i 
këndojnë me kënaqësi poezitë e tij (kujto “Poçari” ), 
regjisorët bënë filma disa nga romanet e tij (kujto filmat: 
“Komisari Memo” e “Njeriu me top”). Është përkthyer në 
disa gjuhë botërore. Romani satirik “Shkëlqimi dhe rënia 
e shokut Zylo” pati shumë sukses në frëngjisht. 



Dritëro Agolli 


43. Romanet “Dhjetori i shqetësuar” dhe “Dikush me buzëqeshte” janë vlerësuar lart nga 
kritika letrare. Autori i këtyre veprave është ...? 



Fatos Arapi 


Ky shkrimtar është Fatos Arapi. 

Edhe romanet edhe poezitë e tij janë kryevlera të 
letërsisë sonë te re. Arapi ka shkruar poezi të fuqishme 
dhe prozë mjaftë interesante. 


44. “Miq, Kosova është gjaku im që nuk falet” - tha kur ishte fare i ri shkrimtari gjakovar 
që sot është poeti më i madh i Kosovës. Është përkthyer në shumë gjuhë dhe ka marrë 
shumë shpërblime letrare kombëtare dhe ndërkombëtare. Si quhet poeti? 



Ky poet shqiptar quhet Ali Podrimja. 

Podrimja ka filluar të shkruajë poezi fare i ri. Librin e parë 
me poezi e boton kur ishte në gjimnaz (“Hija e tokës”). Ka 
shkruar shumë vepra. Ja disa prej tyre: “Dhimbë bukur”, 
“Sampo”, “Torzo”, “Lum, lumi”, “Zari”, “Buzëqeshje në 
kafaz” etj. Ka botuar edhe dy libra me prozë: “Burgu i 
hapur”-1998 dhe “Harakiri”-1999. Jeton në Prishtinë. 


Ali Podrimja 


























45. U lind në Rugovë më 1938. Kur u bë poet tha: 

“Mos u bëj poet nëse s 'mund të vdesësh 
për secilin varg, të vdesësh për secilën jjalë”. 

Vepra “Karvani i bardhë” e bëri romancier modem shumë të njohur në Kosovë. Si 
quhet shkrimtari? 


Azem Shkreli 



Ky shkrimtar i madh i Kosovës quhet Azem Shkreli. 

Ka botuar këto vepra me poezi: “Bulzat”, “Ëngjujt e 
rrugëve”, “E di një fjalë prej guri”, “Nga bibla e heshtjes”, 
“Pagëzimi i tjalës”, “Nata e papagajve”, “Lirikë në shi”, 
“Zogj në gurë” etj. Ka shkruar edhe këto vepra në prozë: 
“Karvani i bardhë”, “Sytë e Evës”, si dhe dramat: 

“Fosilet” dhe “Varri i qyqes”. Poezitë e tij janë përkthyer 
në shumë gjuhë. Ishte drejtor i Kosovafilm-it dhe i Teatrit 
kombëtar. Vdiq në pranverën e vitit 1997 në Prishtinë. 


46. Vjersha “Mori Shqypni e mjera Shqypni” (botuar më 1873) është një nga poezitë më 
të njohura dhe më popullore në mbarë letërsinë shqiptare. Kush e shkroi? 



Vjershën ”Mori Shqypni e mjera Shqypni” e shkroi 
Pashko Vasa. 

Ishte shkrimtar e luftëtar i madh i Rilindjes kombëtare. 
Punoi edhe si diplomat, shërbeu sekretar në ambasadën e 
Britanisë së Madhe dhe guvernator në Liban. 

Vjersha “Mori Shqypni...” u bë një hymn i shqiptarëve. 
Në vitin 1890 boton në frëngjisht romani e parë shqiptar 
“Bardha e Temalit” në Paris. Vdes në Liban në vitin 1892 
kurse pas Luftë së Dytë eshtrat iu sollën në vendlindje. 


47. Kur u shfaq si krijues pati pak lexues e shumë mohues. Shkroi kryesisht prozë 
moderne si bie fjala romanin “Oh!”. Është ky...? 



Është ky shkrimtari i njohur Anton Pashku. 

Ky shkrimtar në fillim nuk është kuptuar mirë nga 
lexuesit tanë. Për kohen kur u paraqit ishte shumë modern 
në prozën tonë. Më vonë është kuptuar rëndësia e tij në 
letërsinë tonë. Ka shkruar këto libra me tregime: “Kulla”, 
“Kjasina”, “Lutjet e mbrëmjes”; dramat: “Gof’, dhe 
“Sinkopa” si dhe romani “Oh!”. U lind në vitin 1937 në 
Prizren dhe vdiq në vitin 1995 në Prishtinë 


Anton Pashku 












48. U lind në Plavë të Malit të Zi më 1916. Botoi librat me poezi: ”Për ty”, ”Avsha Ada” 
dhe ”Brigjet”. Ky shkrimtar është...? 



Ky shkrimtar është Esad Mekuli. 

Ishte një nga shkrimtarët më të mëdhenj shqiptarë në Mal 
të Zi. Ka botuar këto vepra: “Për Ty”, “Avsha Ada” dhe 
“Brigjet”. Ka përkthyer në shqip letërsi të huaj dhe ka 
drejtuar për shumë vite revistën letrare të njohur dikur në 
Kosovë “Jeta e Re”. Për punën e tij atdhetare është 
burgosur nga regjimi jugosllav i kohës. Me profesion ishte 
doktor i shkencave veterinare. Vdes në Prishtinë në vitin 
1993. Mori edhe shumë shpërblime letrare. 


Esad Mekuli 

49. Cili lloj i letërsisë është më i hershëm? 


Letërsia gojore është lloj më i hershëm i letërsisë. 

Kur u zbulua shkrimi lindi një art i ri më emrin letërsi. 


50. Kur poeti përdorë lidhëzat (si, porsi, ashtu si) në vjersha apo këngë popullore si bie 
fjala: “Syri i saj si qershi, goja si kuti...” atëherë themi se përdorë figurën stilistike të 
quajtur? 

Atëherë poeti apo këngëtari përdorë figurën stilistike 
të quajtur Krahasim. 


Shënim: Për të formuluar pyetjet është marrë në konsideratë “Kurrikula e shkollës 
shqipe të mësimit plotësues në diasporë” të botuar nga Ministria e Arsimit, e 
Shkencës dhe e Teknologjisë e Republikës së Kosovës në nëntor të 2007. 














